385.01 REGOLI DWAR IL-FUNZJONIJIET TA’ KUMMISSARJI GĦAL INVESTIGAZZJONIJIET AMMINISTRATTIVI L-AVVIŻ LEGALI 250 tal-2012. L-AVVIŻ LEGALI 250 tal-2012. 1. Titolu u bidu fis-seħħ. (1) It-titolu ta’ dawn ir-regoli hu Regoli dwar il-Funzjonijiet ta’ Kummissarji għal Investigazzjonijiet Amministrattivi. (2) (a) Dawn ir-regoli għandhom jiġu fis-seħħ fl-1 ta’ Awwissu, 2012, minbarra t-tifsira "provditur tal-edukazzjoni" u t-Taqsima III ta’ dawn ir-regoli. (b) It-tifsira "provditur tal-edukazzjoni" u t-Taqsima III ta’ dawn ir-regoli għandhom jiġu fis-seħħ fl-1 ta’ Novembru, 2013. Taqsima I- Dispożizzjonijiet Preliminari 2. Tifsir. (1) F’dawn ir-regoli, kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar l-Ombudsman; Kap. 385. Kap. 385. " l-Awtorità " tfisser l-Awtorità tal-Ippjanar u Awtorità għall-Ambjent u r-Riżorsi mwaqqfa rispettivament bl-Att dwar l-Ippjanar tal-Iżvilupp u l-Att dwar il-Protezzjoni tal-Ambjent; "edukazzjoni avvanzata " għandha l-istess tifsira kif mogħti lilha fl-artikolu 63 tal-Att dwar l-Edukazzjoni; Kap. 327. Kap. 327. "edukazzjoni ogħla " għandha l-istess tifsira kif mogħti lilha fl-artikolu 63 tal-Att dwar l-Edukazzjoni; Kap. 327. Kap. 327. "funzjoni " għandha l-istess tifsira kif mogħti lilha fl-artikolu 3(1) tal-Att dwar l-Interpretazzjoni; Kap. 249. Kap. 249. " il-Kummissarju " tfisser Kummissarju għal Investigazzjonijiet Amministrattivi maħtur kif hemm fl-artikolu 17A tal-Att; " professjonist fil-kura saħħa " tfisser persuna li tkun awtorizzata tipprattika professjoni tas-saħħa liema professjoni hi regolata taħt l-Att dwar il-Professjonijiet tas-Saħħa; ** din it-tifsira għandha tiġi fis-seħħ fl-1 ta’ Novembru, 2013. "provditur tal-edukazzjoni" tfisser provditur pubbliku għall-edukazzjoni avvanzata jew ogħla, kemm stabbiliti taħt l-Att dwar l-Edukazzjoni jew b’mod ieħor, u jinkludi l-provdituri li ġejjin u kull kumpannija, istitut, ċentru jew kull korp ieħor stabbiliti minnhom: Kap. 464. Kap. 464. (a) l-Università ta’ Malta; (b) il-Kulleġġ Malti tal-Arti, Xjenza u Teknoloġija; (ċ) l-Istituzzjoni għal Studji Turistiċi; u (d) provditur pubbliku jew privat li jkun qed jaġixxi f’isem u għan-nom ta’ provditur pubbliku għal edukazzjoni avvanzata jew ogħla; " servizz tas-saħħa " tfisser servizz tas-saħħa provdut mill-Gvern, xi awtorità, korp jew persuna oħra li l-Att japplika għalihom, sew jekk dak is-servizz huwieħed preventiv sew ta’ kura, u tinkludi: (a) Kap. 94. Kap. 94. sptar, stabbiliment u servizzi msemmija fl-artikoli 6 u 16(2) tal-Ordinanza dwar l-Organizzazzjoni tad-Dipartiment tas-Saħħa, jew kull liġi li tidħol minflokha u li tistabbilixxi jew tiddefinixxi dak is-servizz tas-saħħa; (b) spiżerija, servizz ta' laboratorju, servizz ta' kura tas-saħħa fil-komunità, klinika u kull servizz ieħor li jifforma parti minn servizz tas-saħħa pubbliku; u (ċ) servizz tas-saħħa kif hawn qabel imsemmi li jiġi provdut għal, jew f’isem il-Gvern permezz tas-settur privat. (2) Kemm-il darba r-rabta tal-kliem ma tkunx teħtieġ xort’oħra, frażijiet użati f’dawn ir-regoli għandu jkollhom l-istess tifsira mogħtija lilhom fl-Att. Taqsima II- Funzjonijiet li Japplikaw għall-Kummissarji għal Investigazzjonijiet Amministrattivi kollha 3. Ilmenti li għandhom jiġu investigati mill-Kummissarji għandhom jiġu indirizzati lill-Ombudsman. (1) Kull ilment dwar setturi li jaqgħu taħt il-ġurisdizzjoni ta' Kummissarju għal Investigazzjonijiet Amministrattivi maħtur skont l-artikolu 17A tal-Att għandu jiġi indirizzat fl-ewwel istanza lill-Ombudsman. (2) Meta ilment jiġi indirizzat jew riċevut minn Kummissarju mingħajr ma jkun qabel ġie ppreżentat lill-Ombudsman, dak il-Kummissarju għandu jressaq dak l-ilment lill-Ombudsman biex l-Ombudsman ikun jista' jipproċedi skont id-dispożizzjonijiet tar-regola 4. 4. Kif jiġu assenjati l-ilmenti li għandhom jiġu investigati minn Kummissarju. (1) L-Ombudsman jista’ jassenja ilmenti li jirċievi kif hemm fir-regola 3 biex jiġu investigati minn xi Kummissarju partikolari. (2) Meta jkun qiegħed jassenja xi ilment kif hawn qabel imsemmi, l-Ombudsman għandu jqis ix-xorta tal-ilment u l-funzjonijiet assenjati lill-Kummissarji fil-kariga minn żmien għal żmien u kif hemm provdut fl-Att u f'dawn ir-regoli. (3) Meta jkun qed iwettaq dmirijietu taħt is-subregoli), l-Ombudsman għandu jikkonforma ruħu mad-dispożizzjonijiet tal-Att u ta’ dawn ir-regoli u kull kwistjoni dwar jekk ilment ikunx debitament assenjat lil xi Kummissarju għandha tiġi deċiza mill-Ombudsman. (4) Meta l-Ombudsman ikun tal-fehma li ilment ma jaqax fi ħdan il-funzjonijiet ta’ xi Kummissarju, l-Ombudsman għandu fid-diskrezzjoni tiegħu jew jinvestiga dak l-ilment hu nnifsu jew inkella jiddelegah biex jiġi investigat minn xi Kummissarju ieħor. (5) Fil-każ ta’ ilmenti li jaqgħu taħt il-funzjonijiet ta’ xi żew [Kummissarji jew aktar, l-Ombudsman għandu jiddeċiedi dwar liema Kummissarju għandu jittratta l-ilment u, għal kull fini tal-liġi, dak il-Kummissarju jkollu ġurisdizzjoni jinvestiga dak l-ilment li jkun ġiehekk assenjat. (6) Meta ilment ikun jinkwadra fil-funzjonijiet ta' Kummissarju iżda jkun fih elementi li jkunu jmorru lil hinn minn dawk il-funzjonijiet, l-Ombudsman jista’ jiddeċiedi li jiddelega dik il-parti mill-ilment li tkun tmur lil hinn mill-funzjonijiet tal-Kummissarju kif stabbiliti f’dawn ir-regoli lil dak l-istess Kummissarju, jew lil xi Kummissarju ieħor, jew l-Ombudsman jista' jiddeċiedi li jinvestiga l-ilment hunnifsu. 5. Dmirijiet tal-Kummissarji meta jeżerċitaw il-funzjonijiet tagħhom. (1) Meta jeżerċitaw il-funzjonijiet tagħhom taħt l-Att jew taħt kull liġi oħra u dawn ir-regoli, il-Kummissarji għandhom id-dmir li jħarsu kull Kodiċi ta’ Prattika u Proċedura li l-Ombudsman jista' jistabbilixxi minn żmien għal żmien għal dan l-għan. (2) Meta jkun qiegħed jistabbilixxi jekk għandux jibda, ikompli jew item investigazzjoni taħt l-Att, Kummissarju għandu jaġixxi b’mod awtonomu u skont il-proċeduri u l-proċessi stipulati bl-Att u b'dawn ir-regoli. (3) Kummissarju m’għandux ikompli jinvestiga ilment meta ma jkun hemm ebda prova ta’ amministrazzjoni ħażina. 6. Regolament ta' investigazzjonijiet li jsiru b'inizjattiva personali. (1) Investigazzjonijiet li jsiru minn Kummissarju b'inizjattiva tiegħu, u li jinkwadraw fil-funzjonijiet tal-istess Kummissarju, għandhom isiru minn Kummissarju wara konsultazzjoni mal-Ombudsman. (2) F’investigazzjoni li ssir minn Kummissarju b’inizjattiva tiegħu u li tkun ser isir minn żew [Kummissarji jew aktar u li essenzjalment tkun tirrigwarda l-istess merti, l-Ombudsman għandu jagħti dik l-investigazzjoni lill-Kummissarju li huwa jqis li jkun l-aktar adatt għall-fini li jagħmel dik l-investigazzjoni. 7. Il-Kummissarji jikkonsultaw bejnithom. Kummissarju li jkun ġie assenjat ilment jew li jkun ingħata investigazzjoni jista’ jikkonsulta ma' Kummissarju ieħor dwar il-merti partikolari tal-kwistjonijiet li jkunu qegħdin jiġu investigati. 8. Ebda ħaġa f’dawn ir-regoli m’għandha żżomm lill-Ombudsman mil li jiddelega lil xi Kummissarju l-investigazzjoni ta’ xi ilment jew ta’ xi element f’ilment li jkun imur lil hinn mill-funzjonijiet ta' Kummissarju kif stabbiliti f’dawn ir-regoli. 9. Kun flitt ta’ interess. (1) Jekk tqum sitwazzjoni li fiha jkun jidher li Kummissarju jista’ jkollu kunflitt ta’ interess fl-eżerċizzju tal-funzjonijiet tal-kariga tiegħu, il-Kummissarju għandu jikkonsulta mal-Ombudsman li mbagħad jipprovdi gwida skont il-Kodiċi ta’ Prattika u Proċedura msemmi fir-regola 5(1). (2) Meta l-Ombudsman jasal għal konklużjoni li dak il-kunflitt ta’ interess ikun jeżisti, huwa għandu jistieden li 1 l-Kummissarju li dwar u tkun qiegħda ssir dik l-allegazzjoni ta’ kunflitt ta' interess biex jirrimedja dak il-kunflitt. (3) Il-Kummissarju għandu jimxi skont id-deċizjoni tal-Ombudsman. Dik id-deċizjoni tkun waħda finali. 10. Żmien kemm il-Kummissar ji jdum fil-kariga. Iż-żmien kemm Kummissarju jdum fil-kariga huda kprovdut fl-artikoli 5 u 17Ċ tal-Att. 11. Kull Kummissarju jkollu l-funzjonijiet stabbiliti f’dawn ir-regoli b’żjieda ma’ dawk stabbi 1iti fl-artikolu 13 tal-Att, hekk li din l-aħħar dispożizzjoni tkun tapplika mutatis mutandis għall-Kummissarji. 12. Għall-finijiet ta’ investigazzjoni li ssir wara xi ilment, il-Kummissarju għandu jkollu l-istess setgħat muta tis mutandis bħal m’għandu l-Ombudsman taħt l-artikolu 19 tal-Att. 13. Żmien li matulu jista’ jsir ilment. Il-Kummissarju m’għandux jieħu konjizzjoni ta’ ilment kemm-il darba dan l-ilment ma jsirx mhux aktar tard minn sitt xhur wara li mingħamel l-ilment sar għall-ewwel darbajafbil-kwistjonijiet li qed jilmenta dwarhom, iżda l-Kummissarju jistajmexxi investigazzjoni fuq ilment li ma jkunx sar dak iż-żmien jekk huwa jqis li jkun hemm ċirkostanzi speċjali li jiġġustifikaw li ssir dik l-investigazzjoni. 14. Salvit-tħaddim ta’ mekkaniżmi interni dwar l-ilmenti. Kummissarju m’għandux jissostitwixxi mekkaniżmi interni dwar ilmenti. 15. Deċizjonijiet tal-Ombudsman taħt din it-Taqsima. Meta l-Ombudsman ikollu s-setgħa li jieħu deċiżjonijiet taħt din fit-Taqsima, id-deċizjoni tiegħu tkun waħda finali. Taqsima III- Kummissarju għall-Edukazzjoni Kummissarju għall-Edukazzjoni. 16. Il-Kummissarju għal Investigazzjonijiet Amministrattivi li jkun maħtur skont l-artikolu 17A(2) tal-Att biex jinvestiga ħwejjeġ li jkollhom x’jaqsmu mal-qasam speċjalizzat tal-edukazzjoni edukazzjoni avvanzata jew ogħla għandu jkun magħruf bħala l-"Kummissarju għall-Edukazzjoni". 17. Funzjonijiet tal-Kummissarju għal Edukazzjoni. Il-Kummissarju għall-Edukazzjoni għandu jinvestiga ilmenti li jkollhom x’jaqsmu ma' xi servizz provdut minn provditur tal-edukazzjoni. 18. Ħwejjeg li huma esklużi mill-ġurisdizzjoni tal-Kummissarju għal Edukazzjoni. (1) Il-Kummissarju għall-Edukazzjoni m'għandu jkollu ebda funzjoni li jkollha x'taqsam mal-eżerċizzju ta' ġurisdizzjoni akkademika kemm-il darba ma jkunx hemm prova ta' amministrazzjoni ħażina. (2) Kemm-il darba ma jkunx hemm prova ta' amministrazzjoni ħażina, il-Kummissarju ma jista’ jinvestiga ebda policy jew entitajiet tal-appell akkademiċi, ix-xorta jew kontenut tal-korsijiet, assignment sakkademiċi, eċċ.), mġiba ħażina akkademika, integrità akkademika, studju akkademiku jew programmi ta’ riċerka, policies u Kemm-il darba ma jkunx hemm prova ta' amministrazzjoni ħażina, il-Kummissarju ma jista’ jinvestiga ebda policy jew deċizjoni li tittieħed minn korpi akkademiċi fuq ħwejjeġ li jkunu jirrigwardaw xi għoti ta’ tagħlim a kkademiku, kwistjonijiet ta' maniġġar ta' korsijiet (bħal m'huma riżultati ta’ eżamijiet, klassifika ta’ gradi, il-gradi u r-reviżjoni tagħhom, is-superviżjoni akkademika ta l-istudenti, il-kwalità u l-organizzazzjoni ta’ tagħli m a kkademiku, il-kwantità ta’ tagħlim a kkademiku, deċiżjonijiet minn panels jew entitajiet tal-appell akkademiċi, ix-xorta jew kontenut tal-korsijiet, assignment sakkademiċi prattiċi akkademiċi, regolamenti u ħtiġiet tal-korsijiet akkademiċi. Taqsima IV- Kummissarju għall-Ambjent u l-Ippjanar 19. Kummissarju għall-Ambjent u l-Ippjanar. Il-Kummissarju għal Investigazzjonijiet Amministrattivi li jkun maħtur kif hemm fl-artikolu 17A(2) tal-Att biex jinvestiga ħwejjeġ li jkollhom x’jaqsmu mal-qasam speċjalizzat tal-ambjent u l-ippjanar tal-iżvilupp għandu jkun magħruf bħala l-"Kummissarju għall-Ambjent u l-Ippjanar". 20. Funzjonijiet tal-Kummissarju għall-Ambjent u l-Ippjanar. Kap. 552. Kap. 549. (1) Il-Kummissarju għall-Ambjent u l-Ippjanar għandu jinvestigalmenti li jkollhom x’jaqsmu mal-ħidma tal-Awtorità tal-Ippjanar u l-Awtorità għall-Ambjent u r-Riżorsi fl-eżerċizzju tal-funzjonijiet tagħhom taħt l-Att l-Ippjanar tal-Iżvilupp u l-Att dwar il-Protezzjoni tal-Ambjent, rispettivament. (2) Dik il-funzjoni għandha tkun testendi wkoll għal dawk is-servizzi li dik l-Awtorità tqabbad li jsiru minn terzi u li jiġu provduti f'isimha. Taqsima V- Kummissarju għas-Saħħa 21. Kummissarju għas-Saħħa. Il-Kummissarju għal Investigazzjonijiet Amministrattivi li jkun maħtur skont l-artikolu 17A(2) tal-Att biex jinvestiga ħwejjeġ li jkollhom x’jaqsmu mal-qasam speċjalizzat tas-saħħa għandu jkun magħruf bħala l-"Kummissarju għas-Saħħa". 22. Funzjonijiet tal-Kummissarju għas-Saħħa. Il-Kummissarju għas-Saħħa għandu jinvestiga ilmenti li jkollhom x’jaqsmu mas-servizz tas-saħħa. 23. Ħwejjeġ esklużi mill-ġurisdizzjoni tal-Kummissarju għas-Saħħa. Il-Kummissarju għas-Saħħa m’għandu jinvestiga ebda azzjoni li tittieħed minn professjonisti fil-kura medika fl-eżerċizzju tal-ġudizzju mediku u kliniku tagħhom għad-dijanjosi ta’ xi marda jew il-kura ta’ pazjenti; lanqas m’għandu jinvestiga ebda mert u tekniku tad-deċiżjonijiet li jittieħdu minn professjonisti fil-kura medika, kemm-il darba ma jkunx hemm f’xikaż minn dawn prova ta’ amministrazzjoni ħażina minn min jipprovdi s-servizz tas-saħħa fl-eżerċizzju tal-kompetenza professjonali tiegħu jew ta’ xi azzjoni professjonali diskriminatorja.